ર૮ ડિસેમ્બર, ર૦૧પના રોજ કેટલાક દર્દીઓ સ્થાનિક કોર્પોરેટરને સાથે લઈને સાધુ વાસવાણી હૉસ્પિટલ પર પહોંચ્યા ત્યારે આખો મામલો બહાર આવ્યો અને ૧ર દર્દીઓએ આંખોની રોશની ગુમાવી દીધાનું જણાયું. રાજુ સંધિ નામના રિક્ષાચાલક દર્દીએ તો આ ઓપરેશન માટે વ્યાજે પૈસા લીધા હતા. હવે આંખે અંધાપો આવી જતાં રિક્ષા ચલાવવાનો ધંધો પણ બંધ થઈ ગયો છે. ઘરે રોટલા ખાવાના પણ પૈસા નથી અને ત્રણ વર્ષની દત્તક લીધેલી દીકરીનું શું થશે તેની ચિંતા તેને કોરી ખાય છે.